OpenLLM-France/wikimedia huggingface dataset:
# Fairytale of New York

Fairytale of New York (euskaraz New Yorkeko Maitagarri Ipuina) 1987an The Pogues irlandar-ingeles punk-folk taldeko Jem Finer eta Shane MacGowan musikariek konposatutako abesti bat da, The Pogues taldeak joa eta Shane MacGowan eta Kirsty MacColl abeslariek kantatua. 1988ko If I Should Fall from Grace with God diskoaren barnean argitaratu zuten.
1987ko Eguberrietan espreski estreinatua izan zen, abestiaren gaia bera New Yorken eguberrietan aspaldiko garai onez oroitu eta elkarri sekulakoak esaten dizkioten bikote baten arteko solasaldia baita. Ordutik aurrera kanta urtero eguberrietako klasiko bat bilakatu, eta irratsaio, iragarki eta nonahi entzun ohi da.
Hitz gordinak ditu, MacCollek eta MacGowanek elkarri esaten dizkiotenak, eta horietan faggot ("maritxua") ere deitzen dio emakumezkoak gizonezkoari. Hitz horren erabilerak polemika eragin du kantuaren inguruan tarteka, eta 2020an, BBCk bestelako hitzak zeuzkan bertsio bat zabaldu zuen bere irrati programazioan.

## Erreferentziak

* ↑ (Ingelesez) «Fairytale of New York: the story behind the Pogues' classic Christmas anthem» the Guardian 2012-12-06 (Noiz kontsultatua: 2020-12-20).
* ↑ (Ingelesez) «Edited version of Fairytale Of New York to be played on BBC Radio 1 this year» Metro 2020-11-19 (Noiz kontsultatua: 2020-12-20).

## Kanpo estekak

* (Ingelesez):Fairytale of New York abestiaren bideoklipa entzungai eta ikusgai. Youtube.com
* (Ingelesez):Fairytale of New York abestia Shane MacGowan hileta-elizkizunetan.
* Datuak: Q889867
# Shane MacGowan

Shane Patrick Lysaght MacGowan (Royal Tunbridge Wells, Kent, Erresuma Batua, 1957ko abenduaren 25a - Dublin, 2023ko azaroaren 30a) anglo-irlandar musikagile eta olerkari ezaguna zen. Gehienbat, The Pogues irlandar-ingeles folk musika taldearen buru eta partaide izateagatik ospetsua da.
Ingalaterran jaioa izan arren, irlandar gurasoak zituenez, haurra zela familia osoa gurasoen jatorrizko Tipperary konderrian bizitzen jarri zen. Ondoren, nerabetzaroan Londresen bere kaxara bizitzen jarri eta hainbat punk taldetako kide izan zen, azkenean, The Pogues folk taldeko abeslaria bilakatu zen arte.

## Dokumentalak

Haren bizitza hiru dokumentaletan irudikatuta dago:
* Crock of Gold: A Few Rounds with Shane MacGowan (2020)
* If I Should Fall from Grace - The Shane MacGowan Story (2001)
* The Great Hunger. The Life and Songs of Shane MacGowan (1997). Shane-eri buruzko BBC-ren dokumentala.

## Diskografia

The Pogues taldearekin
* Rake at the Gates of Hell. Tiene tres cortes de The Pogues.
* Red Roses for Me (1984)
* Rum, Sodomy, and the Lash (1985)
* Poguetry in Motion EP (1986)
* If I Should Fall From Grace With God (1988)
* Peace and Love (1989)
* Yeah Yeah Yeah Yeah Yeah EP (1990)
* Hell's Ditch (1990)
* The Best of the Pogues (1991)
* The Rest of The Best (1992)
* The Very Best Of The Pogues (2001)
* Streams of Whiskey: Live in Leysin, Switzerland 1991 (2002)
* The Ultimate Collection including Live at the Brixton Academy 2001 (2005)
* Just Look Them Straight In The Eye and Say... POGUE MAHONE!! (2008)
Nick Cave-rekin
* What a Wonderful World singlea (1992)
The Popes taldearekin
* The Snake (1995)
* The Crock of Gold (1997)
* Across the Broad Atlantic (2002) zuzeneko diska.

## Erreferentziak

* ↑ (Ingelesez) Pogues frontman Shane MacGowan dies aged 65. 2023-11-30 (Noiz kontsultatua: 2023-11-30).
* ↑ (Gaztelaniaz) Crock of Gold: Bebiendo con Shane MacGowan (2020). (Noiz kontsultatua: 2021-04-20).
* ↑ (Gaztelaniaz) If I Should Fall from Grace: The Shane MacGowan Story (2001). (Noiz kontsultatua: 2021-04-20).
* ↑ (Ingelesez) Connolly, Mike. (2007). The great hunger: the life and songs of Shane MacGowan. BBC4 PMC 778855645. (Noiz kontsultatua: 2021-04-20).

## Bibliografia

* Poguetry : The Lyrics of Shane Macgowan,(1990ko Martxoa). Egilea John Hewitt. Ingelesez.
* A Drink With Shane Macgowan,(2001ko Martxoa). Egilea Victoria Clark. Ingelesez.
* The Pogues. La década perdida, egilea Ann Scanlon, Pop-Rock Cátedra Argitaletxea. Gazteleraz eta ingelesez ISBN 84-376-0980-1

## Kanpo estekak

* (Ingelesez):The Parting Glass: An Annotated Pogues Lyrics Page.
* (Ingelesez):The Pogues: In the wake of the Medusa.
* (Ingelesez):Shane MacGowan-en Webgune Ofiziala.
* (Ingelesez):Shane MacGowan-i buruzko beste webgune bat
* (Ingelesez):Fairytale of New York abestia Shane MacGowan hileta-elizkizunetan.
* Datuak: Q356369
* Multimedia: Shane MacGowan / Q356369
# Weinan

Weinan (txinera sinplifikatuz: 渭南; pinyineraz: Wèinán), Shaanxi probintzian kokatutako prefektura mailako hiria da. Guztira, 5.420.000 biztanle inguru dauzka 2007ko erroldaren arabera eta 13.046 kilometro koadroko azalera.

## Inguru naturala eta kokapena

Prefektura mailako Weinan hiriaren mugakideak honakoak dira: Yan'an iparraldean, Tongchuan ipar-mendebaldean, Xianyang mendebaldean, Xi'an hego-mendebaldean, Shangluo hegoaldean, eta Shanxi probintzia ekialdean.

## Banaketa administratiboa

* Linwei Barrutia (临渭区)
* Huayin Hiria (华阴市)
* Hancheng Hiria (韩城市)
* Hua Konderria (华县)
* Tongguan Konderria (潼关县)
* Dali Konderria (大荔县)
* Pucheng Konderria (蒲城县)
* Chengcheng Konderria (澄城县)
* Baishui Konderria (白水县)
* Heyang Konderria (合阳县)
* Fuping Konderria (富平县)

## Hiri senidetuak

* Szeged, Hungaria

## Ikus, gainera

* Shaanxi probintziaren banaketa administratiboa

## Kanpo estekak

* (Txineraz) Weinan hiriko gobernuaren webgunea.
* Datuak: Q126995
* Multimedia: Weinan / Q126995
# Samadhi

Samadhi kontzientzia-egoera da, meditazioan zehar pertsonak unibertsoarekin bat egiten ari dela sentitzen duenean lortzen dena. Asia ekialdeko hainbat tradizio erlijioso eta mistikotan – hala nola hinduismoan, budismoan, jainismoan, sijismoan eta yogan – samaydhi-a hausnartzeko, kontenplatzeko edo biltzeko kontzientzia-egoeratzat hartzen da, eta, bertan, jainkotiarrarekiko batasuna lortzen dela sentitzen da.
Yogaren praktika meditatiboaren azken helburua samadhia lortzea da.
Samadhia, hinduismoan zein budismoan helburu bezala hartzen da.

## Samadhira iristeko ariketak

Samadhira meditazioaren Sadhanaren bidez iristen da nagusiki, eta badira zenbait ariketa gorputzari eta adimenari hura lortzeko prestatzen laguntzea helburu dutenak. Yoga kontzientzia-maila horretarako bidea da, beste batzuk behaketa, mandala baten pintura edo mantra baten errepikapena izan daitezke.

## Bi samadhi mota

Lehenengo mota savikalpa samadhi da, trantze, ikuskera edo esperientzia bat, oraindik nahigabe datorrena eta ustekabean joaten dena, oraindik ez baitago kontrolik.
Urte askoan meditazioan jardun ondoren, honako mota honetara iritsiko ginateke. Nirvikalpa samadhian, samadhi egoeraren borondatezko kontrola dago, nahierara sartu eta irten daitekeena, gutxieneko meditazio batekin.

## Erreferentziak

* ↑ Pragya, Samani Pratibha. (2020-10-28). [http://dx.doi.org/10.4324/9781351050753-16 «Yoga and meditation in the Jain tradition 1»] Routledge Handbook of Yoga and Meditation Studies (Routledge): 171–188. ISBN 978-1-351-05075-3. (Noiz kontsultatua: 2024-12-03).

## Kanpo estekak

* Datuak: Q2217023
# William Etty

William Etty (1787ko martxoaren 10-1849ko azaroaren 13) ingeles margolaria izan zen, ospetsua gertaera historikoak margotzeagatik. Pertsonak biluzik azaltzea bere lanen ezaugarria da. Ezagunak dira baita ere bere izadi hilak eta erretratuak.

## Biografia

Yorken jaio zen eta 12 urterekin eskola utzi zuen, Kingston upon Hulleko irarkola batean ikasle gisa lan egiteko. Zazpi urte geroago, Londresa bizitzera joan zen, eta 1807an hasi zen Errege Akademian ikasten. Bertan Thomas Lawrenceren zuzendaritzapean ikasi zuen, eta, ohikoa zen moduan, beste artista batzuen lanak kopiatuz trebatu zen. Ettyk errespetua lortu zuen Errege Arte Akademian azala tonu errealistekin margotzeko zuen gaitasunari esker. Dena dela, arrakasta merkataritza zein kritikaren aldetik txikia izan zen.
1821ean "Kleopatraren garaipena" (The Triumph of Cleopatra) lana margotu zuen non biluzi ugari nabarmertzen baitzen, eta oso txalotua izan zen. Arrakastak protagonistak biluzik agertzen ziren beste eszena historiko batzuk margotzera bultzatu zuen. 1820ko hamarkadan zehar egin zituen margolan guztiek, bat izan ezik, gutxienez irudi biluzi bat zuten; ondorioz artista lizunaren ospea lortu zuen. Hala eta guztiz ere, arrakasta komertzial handia izan zuen eta, orduan bai, kritikak haren lanak txalotu egin zituen. 1828an Errege Akademiako kide aukeratu zuten; garai hartan artista batek izan zezakeen ohorerik altuena zen hori. Herrialdeko artistarik errespetatuenetako bat zen.
Ettyk modelo biziekin ikasten jarraitu zuen bere bizitza osoan nahiz eta praktika hori ertilari askok desegokitzat jo. 1830eko hamarkadan, Etty lanak dibertsifikatzen hasi zen, ez hainbeste irabazi asmoarekin, eta kalitate oneko erretratuak eta izadi hilak margotu zituen. Hori guztiari esker lehen margolari ingelesa bihurtu zen.
Ettyk irudi biluziak margotzen jarraitu zuen, gizonezkoenak zein emakumezkoenak, eta, ondorioz, batzuek gogor kritikatu eta gaitzetsi zuten. Etty oso lotsatia zen, oso gutxitan sozializatzen zen eta ez zen inoiz ezkondu. 1824tik hil zen arte bere iloba Betsyrekin (Elizabeth Etty) bizi izan zen. Londresen bizitzen ere, interes berezia izan zuen bere jaioterriarekiko, eta York hiriko edertien lehen eskola ezartzen eta Yorkeko harresiak iraunaraztearen aldeko kanpaina egiten lagundu zuen.

## Iruditegia

* Kleopatraren garaipena (1821).
* Gizon biluzik eta loturik (1828-1830).
* Emakume bainulari (1846).
* Ariadna

## Erreferentziak

* ↑ https://www.tate.org.uk/art/artists/william-etty-172
* ↑ https://trianarts.com/william-etty-el-pintor-de-los-desnudos/#sthash.Vtt9X7o6.dpbs
* ↑ https://www.yorkartgallery.org.uk/exhibition/previous-exhibition-william-etty-art-and-controversy/
* ↑ https://www.hisour.com/es/william-etty-15474/%5B%5D

## Kanpo estekak

* (Ingelesez):Ettyren margolanak Artuk webgunean.
* Datuak: Q766362
* Multimedia: William Etty / Q766362
# Rendez-vous avec Pol Pot

Rendez-vous avec Pol Pot 2024ko Rithy Panh frnako-kanbodiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
1978. Duela hiru urtetik hona, Kanbodia Pol Pot eta haren khmer gorrien uztarripean dago. Herrialdea ekonomikoki suntsituta dago, eta bi milioi kanbodiar inguru hil dituzte genozidio batean. Hiru kazetari frantsesek erregimenaren gonbidapena onartuko dute Pol Potekin elkarrizketa esklusibo bat izateko. Baina propagandaren azpian hautematen duten errealitateak eta jasoko duten tratuak nor bere pentsaera aldatzera eramango ditu.

## Aktoreak

* Irène Jacob : Lise Delbo
* Grégoire Colin : Alain Cariou
* Cyril Gueï : Paul Thomas
* Bun-Hok Lim : Sung kamarada
* Somaline Mao : Leng Thirith
* Sovann Nhoeb : Chan
* Paov Pitu : Ta Mok
* Siden In : Chef d'atelier
* Sophourn Has : Ieng Sary
* Tithya Nouhem : interpretea
* Sok Sothun : agurea
* Sokong Heng : Sikoeurn
* Rithy Panh : Pol Pot (silueta, ahotsa)

## Erreferentziak

* ↑ «Aldaketekin dantzan» Berria 2024-12-04 CC BY-SA 4.0 lizentziapean.
# Sumario 3/94

Sumario 3/94 2024ko Abel García Roure kataluniar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
1994. urtea. 18 urteko gazte bat telebistako saio batetik bestera dabil. Han kontatzen du bere aita kartzelan sartu dutela egin ez duen hilketa batengatik. Ibin guardia zibilak adineko emakume baten gorpua aurkitu zuen, haien bizilaguna, eta Vicenteren aitari ia 30 urteko kartzela zigorra ezarri zioten. Aita espetxetik irtetean, Vicentek bere aita kondenatu zutenean filmatzen hasi zen bideo-zintak berreskuratuko ditu, eta kasuaren sumarioan sartzea lortuko du: historiaz jabetzea eta aitari bere ahotsa entzuteko aukera ematea erabakiko du.

## Erreferentziak

* ↑ «Aldaketekin dantzan» Berria 2024-12-04 CC BY-SA 4.0 lizentziapean.
# Landa Eremuko eta Indigenen Emakumeen Elkarte Nazionala

Landa Eremuko eta Indigenen Emakumeen Elkarte Nazionala (gaztelaniaz: Asociación Nacional de Mujeres Rurales e Indígenas; ANAMURI) Txileko erakunde zibil bat da, irabazi-asmorik gabea eta autonomoa, emakumeek bakarrik osatua. 1998an sortu zen, Buinen, eta Txileko emakume landatar eta indigenen garapena antolatzea eta sustatzea du helburu, haien erakundea estimulatuz eta indartuz. ANAMURI Nazioarteko Landa eta Nekazari Bideen Erakundeen Latinoamerikako Koordinakundeko kidea da. Gaur egun, ANAMURIk 6800 bazkide inguru ditu.

## Historia

Landa Eremuko eta Indigenen Emakumeen Elkarte Nazionala 1998ko ekainaren 13an sortu zen, Buinen.
2018an, ANAMURI Txileko eskualdeetan dago, Aricatik (Arica eta Parinacota) Coyhaiqueraino (Aysén), herrialde osoko Aimara, Colla, Diaguita eta Mapuche emakume indigenak barne. Bere egoitza nagusia Santiagoko komunan dago.

## Misioa

ANAMURIren misioa da Txileko emakume baserritar eta indigenen garapena antolatzea eta sustatzea, Aricatik Coyhaiqueraino, haien kultura, lan, gizarte eta ekonomia aniztasuna kontuan hartuz, eta haien antolakuntza estimulatuz eta indartuz. ANAMURIren misioa berdintasunezko harremanen eraikuntzan oinarritzen da, nazio mailan landa eremuko emakumeen eskaerak eta interesak bateratuz eta koordinatuz. ANAMURIko emakumeek herrien elikadura-burujabetza lortzeko borrokatzen dute, antzina-antzinatik emakumeek nekazaritza-ekoizpenean izan duten rol garrantzitsua aitortuz.

## Emakumeen rola

ANAMURI emakumeek bakarrik osatutako erakundea da, eta 6800 bazkide inguru ditu. Besteak beste, Miriam Talavera (ANAMURIko lehendakaria); Millaray Painemal Morales (lehendakariordea); María Vargas G (idazkari nagusia); Mónica Hormazabal Baeza (diruzaina); Francisca Rodríguez Huerta (Antolakuntza idazkaria); Jacqueline Arriagada Villegas (Ekoizleen Frontea); Viviana Catrileo Epul (Komunikazioen Frontea); Rosario Gómez Inostroza (Indigenen Frontea); Hilda Morales Morales (Kultura Ordezkaria); Carla Nuñez Díaz (Nazioarteko frontea); Ana María Fuentes Cáceres (Soldatapeko frontea); Josefina Ovando Godoy (Baliabide Naturalak); Mafalda Galdames Castro (Prestakuntzako arduraduna); Evelyn Cabezas Villarroel (Ingurumena) Lirayen Reyes Galves (Gazteen frontea).

## Erreferentziak

* 1 2 User, Super. «Quienes Somos» www.anamuri.cl.
* 1 2 «Anamuri: Celebrando 20 años de unidad y lucha de las mujeres del campo – Medio a Medio – Agencia de Noticias» www.agenciadenoticias.org.
* 1 2 3 «Miriam Talavera, presidenta de Anamuri: “La soberanía alimentaria es la soberanía de nuestras vidas”» www.indap.gob.cl.
* ↑ «Anamuri: Celebrando 20 años de unidad y lucha de las mujeres del campo – Medio a Medio – Agencia de Noticias» www.agenciadenoticias.org.
* ↑ ANAMURI: “Luchando contra el capitalismo, el patriarcado y por nuestros derechos”. 14 de noviembre de 2014.
* ↑ User, Super. «Quienes Somos» www.anamuri.cl.

## Kanpo estekak

* Datuak: Q56317314
# Crowrã

Crowrã 2023ko João Salaviza eta Renée Nader Messora brasildar zinema zuzendarien film dramatikoa da.

## Sinopsia

Oharra: Atal honek istorio osoa edo amaiera argitzen du.
Patpro haurraren begiradatik, istorioak haren herri indigenaren historiaren hiru aldi zeharkatuko ditu, Brasilgo oihanaren bihotzean. Etengabe jazarrita, baina antzinako errituek, naturarekiko maitasunak eta askatasuna babesteko borrokak gidatuta, krahôtarrek erresistentzia modu berriak asmatuko dituzte.

## Aktoreak

* Francisco Hỳjnõ Krahô : Hỳjnõ
* Ilda Patpro Krahô : Patpro
* Luzia Cruwakwyj Krahô : Cruwakwyj (Crowrã)
* Solane Tehtikwỳj Krahô : Jotàt
* Raene Kôtô Krahô : Kôtô
* Débora Sodré : Debora
* Sônia Guajajara : bera
* Thiago Henrique Karai Djekupe
* Shirlei Djera

## Erreferentziak

* ↑ «Aldaketekin dantzan» Berria 2024-12-04 CC BY-SA 4.0 lizentziapean.
# Central do Brasil

Central do Brasil (euskaraz: «Geltoki Nagusia») 1998ko Walter Salles brasildar zinema zuzendariak zuzendutako film dramatikoa da. Fernanda Montenegro, Vinícius de Oliveira eta Marília Pêra aktoreek antzeztu zuten.
Berlingo Zinemaldian Urrezko Hartza Saria irabazi zuen. Bestalde, Oscar Sarietarako bi izendapen ere jaso zituen: Ingelesa ez den hizkuntza batean egindako film onenaren Oscar Saria eta Emakumezko aktore onenaren Oscar Saria (Fernanda Montenegro).

## Sinopsia

Oharra: Atal honek istorio osoa edo amaiera argitzen du.
Rio de Janeiro hirian, Geltoki Nagusiko igarobide itogarrietan, iraganean irakasle izandako eta Dora izeneko emakumeak analfabetoei gutunak idazten bizia ateratzen du. Bakardadeak eta oztopoek gaindituz zaildua, Dora inguruan duenari buruz hotz eta axolagabea bilakatu da. Halere, autobus batek bere bezeroa den emakume bat geltokiko irteeran jo eta hiltzen duenean, hirian bakar-bakarrik gelditu den haren semeaz arduratu eta Brasilgo ipar-ekialdeko urrutiko eremu batean bizi den aitaren etxera eramaten saiatuko da.

## Aktoreak

* Fernanda Montenegro: Isadora "Dora" Teixeira
* Vinícius de Oliveira: Josué Fontenele de Paiva
* Marília Pêra: Irene
* Soia Lira: Ana Fontenele
* Othon Bastos: César
* Otávio Augusto: Pedrão
* Stela Freitas: Yolanda
* Matheus Nachtergaele: Isaías Paiva
* Caio Junqueira: Moisés Paiva

## Kanpo estekak

* Central do Brasil filmaren iragarkia ikusgai. Youtube.com (Portugesez)
* IMDBko fitxa irakurgai (Ingelesez)
* Datuak: Q1054036
# Diarios de Motocicleta

Diarios de Motocicleta (euskaraz: «Motozikleta Egutegiak») 2004ko Walter Salles brasildar zinema zuzendariak zuzendutako biografia film bat da. Che Guevara argentinar iraultzailea izango zenak 23 urterekin Hego Amerikan barna burututako motozikleta bidaian idatzitako egutegietan eta oroimenetan oinarritua dago. Gael García Bernal, Rodrigo de la Serna, Mercedes Morán, Jean Pierre Noher, Facundo Espinosa eta Mía Maestro aktoreek antzeztu zuten.
2004ko Jatorrizko abesti onenaren Oscar Saria irabazi zuen ("Al otro lado del río", Jorge Drexler) . 2004ko Donostiako Zinemaldian Ikuslegoaren Saria irabazi zuen.

## Sinopsia

Oharra: Atal honek istorio osoa edo amaiera argitzen du.
1952an, "Che" Guevara (Gael García Bernal) medikuntza ikasle gaztak bere adiskide Alberto Granadorekin (Rodrigo de la Serna) batera Hego Amerikan barna motozikleta zaharkitu batean bidaiatu zuen. Ernesto, legenarran espezializatutako 23 urteko medikuntza ikasle gaztea da, eta Alberto berriz, 29 urteko biokimikaria. Bi gazteek hegoamerikar kontinentearen ondare aberatsa eta giza eta gizarte topografia konplexua ezagutzeko aukera emango dien bidai bati ekingo diote. Biek Buenos Aires hiriko familiak atzean utzi eta Norton 500 cc motozikleta zahar batean izpiritu abenturazaleak bultzaturik bidaiatuko dute.

## Aktoreak

* Gael García Bernal: Che Guevara
* Rodrigo de la Serna: Alberto Granado
* Mercedes Morán: Celia de la Serna
* Jean Pierre Noher: Ernesto Guevara Lynch
* Facundo Espinosa: Tomás Granado
* Mía Maestro: Chichina
* Lucas Oro: Roberto Guevara
* Marina Glezer: Celita Guevara
* Sofia Bertolotto: Ana María Guevara
* Franco Solazzi: Juan Martín Guevara
* Ricardo Díaz Mourelle: Osaba Jorge
* Sergio Boris: Bidaiari gaztea
* Daniel Cargieman: Bidaiari gaztea
* Diego Giorzi: Rodolfo
* Gustavo Bueno: Hugo Pesce doktorea
* Alberto Granado: Bere burua antzeztuz (kameoa filmaren amaieran)
* Matías Strafe: Chichinaren laguna

## Kanpo estekak

* Diarios de una Motocicleta filmaren iragarkia ikusgai. Youtube.com (Gaztelaniaz)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q309246
# El baño del Papa

El baño del Papa 2007ko César Charlone uruguaitar zinema zuzendariaren filma da, Aldyr García Schlee brasildarren El dia en que el papa fue a Melo ipuin bilduman oinarrituta.

## Argumentua

Oharra: Atal honek istorio osoa edo amaiera argitzen du.
Uruguaiko Melo herri kaskarreko bizilagunak nekez bizi dira hurbil duten Brasilekiko mugan egiten duten kontrabandotik. Aita santuak inguruak bisitatuko dituela iragartzen denean, haien ametsa etorriko diren milaka bisitarien kontura aberastea izango da.

## Aktoreak

* César Troncoso : Beto
* Virginia Ruiz : Silvia
* Virginia Méndez : Carmen
* Mario Silva : Valvulina
* Nelson Lence : Meleyo
* Rosario Dos Santos : Teresa
* Hugo Blandamuro : Tartamudo
* Henry De Leon : Nacente
* Jose Arce : Tica

## Erreferentziak

* ↑ www.sansebastianfestival.com

## Kanpo estekak

* Datuak: Q2915397
# Ferrugem

Ferrugem Aly Muritiba brasildarraren 2017ko filma da. Tifanny Dopke eta Giavanni di Lorenzi aktoreak ziren antzezle nagusiak.
Zinea Eraikitzen saria eskuratu zuen 2017ko Donostiako Zinemaldian.

## Sinopsia

Oharra: Atal honek istorio osoa edo amaiera argitzen du.
Tatik eta Renetek argazkiak, bideoak eta musika trukatu zituzten beren mugikorretan, eta eskolako azken txangoan begietara begiratu zioten elkarri.

## Aktoreak

* Tifanny Dopke
* Giavanni di Lorenzi

## Erreferentziak

* ↑ www.sansebastianfestival.com

## Kanpo estekak

* Datuak: Q41446327
# Gaijin – Os Caminhos da Liberdade

Gaijin – Os Caminhos da Liberdade (euskaraz: «Gaijin, askatasun-bideak») 1980ko Tizuka Yamasaki brasildar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
1908an japoniar etorkinak Brasilgo kafe-sailetan lan egitera joan ziren. Urte batzuk geroago, Japoniak eskulan-eskasia pairatu zuen eta jatorri japoniarreko etorkinei ateak ireki behar izan zizkien.

## Aktoreak

* Kyoko Tsukamoto: Titoe
* Antônio Fagundes: Tonho
* Jiro Kawarazaki: Yamada
* Keniti Kaneko: Kobayashi
* Gianfrancesco Guarnieri: Enrico
* Álvaro Freire: Chico Santos
* Louise Cardoso: Angelina
* José Dumont: Ceará
* Yuriko Oguri: Mrs. Nakano
* Clarisse Abujamra: Felícia
* Carlos Augusto Strazzer: Dr. Heitor
* Dorothy Leirner: Grazziela
* Maiku Kozonoi: Keniti Nakano

## Erreferentziak

* ↑ www.sansebastianfestival.com

## Kanpo estekak

* Datuak: Q10287993
# Kiss of the Spider Woman (filma)

Kiss of the Spider Woman (euskaraz: «Armiarma emakumearen musua») 1985eko drama filma da, Héctor Babenco argentino-brasildar zinemagileak zuzendu zuena. Manuel Puig argentinar idazlearen El beso de la mujer araña eleberrian oinarriturik dago. William Hurt, Raul Julia, Sonia Braga, José Lewgoy, Milton Gonçalves eta Denise Dumont izan ziren antzezle nagusiak.
Gizonezko aktore onenaren Oscar saria (William Hurt) irabazi, eta film onenaren, zuzendari onenaren (Héctor Babenco) eta egokitutako gidoi onenaren (Leonard Schrader) Oscar sarietarako izendapenak jaso zituen.

## Sinopsia

Oharra: Atal honek istorio osoa edo amaiera argitzen du.
Hego Amerikako espetxe batean, Luis Molina (William Hurt) eta Valentin Arregui (Raúl Julia), ziegakideak dira eta beren istorio pertsonalak eta iraganeko bizipenak elkarri kontatzen dizkiote. Molina adingabeko bat erakartzeagatik preso dagoen homosexuala da. Valentin galdeketetan jasandako torturak ahaztu ez dituen iraultzailea.

## Aktoreak

* William Hurt: Luis Molina
* Raúl Juliá: Valentin Arregui
* Sonia Braga: Leni Lamaison/Marta/Armiarma Emakumea
* José Lewgoy: Espetxezaina
* Milton Gonçalves: Polizia sekretua
* Míriam Pires: Molinaren ama
* Nuno Leal Maia: Gabriel, Molinaren laguna
* Fernando Torres: Americo
* Patricio Bisso: Greta
* Herson Capri: Werner, Leniren alemaniar maitalea eta Kontra-Inteligentziako burua fantasiazko filmean
* Denise Dumont: Michelle, Leniren lagunik onena fantasiazko filmean
* Antônio Petrin: Clubfoot, Erresistentziaren borrokalaria fantasiazko filmean
* Wilson Grey: Flunky, Erresistentziaren borrokalaria fantasiazko filmean
* Miguel Falabella: Tenientea

## Kanpo estekak

* IMDBko fitxa irakurgai (Ingelesez)
* Datuak: Q1215865
# Levante (2023ko filma)

Levante 2023ko Lillah Halla brasildar zinema zuzendariaren film dramatikoa da.

## Sinopsia

* Oharra: Atal honek istorio osoa edo amaiera argitzen du.
Sofiak, 17 urteko boleibol jokalaria, haurdun dagoela jakingo du, bere etorkizuna erabaki dezakeen txapelketa baten bezperan. Haurdunaldi hori nahi ez duenez, legez kanpoko abortu bat egin nahiko du, baina horretarako gaztearen abortua galaraztea erabaki duen talde fundamentalista baten aurka egin beharko du.

## Antzezleak

* Ayomi Domenica
* Loro Bardot
* Grace Passo

## Erreferentziak

* ↑ «Etxeko trapu zaharren azterketa anatomikoa» Berria 2023-12-6 CC BY-SA 4.0 lizentziapean.

## Kanpo estekak

* Datuak: Q123085106